Vilt tú vera starvslesandi í Namibia og Malavi? Vit bjóða tær eina spennandi tíð Til tess at byggja upp føroyskar royndir í altjóða menningarsamstarvi, bjóða Løgmansskrivstovan og íslendski menningarstovnurin, Iceida, einum føroyingi í starvsvenjing í tveimum av samstarvslondum Íslands. Starvstíðin Starvstíðin byrjar í juni ella juli, eftir tínum ynski, og varir í fimm mánaðir. Ætlandi verður starvsvenjingin bæði í Namibia og í Malavi, helvt um helvt í hvørjum landi. Starvsøkið í Namibia Tú fert serliga at fyrireika, útinna og hava eftirlit við sosialum verkætlanum hjá Iceida. Harumframt verður tú við í vanligum umsitingaruppgávum. Starvsøkið í Malavi Tú verður við í flestu verkætlanum hjá Iceida. Eitt nú innan vaksinundirvísing, heilsuverk og fiskivinnu. Tú fert eisini at gera kunningartilfar, útvega hagtøl og fyrireika fundir. Faklig førleikakrøv Tú hevur lokið fyrra part av lestri á lærdum háskúla, til dømis sum bachelor, og ert ikki eldri enn 32 ár. Tú ert stinnur í enskum og dugir væl við teldum. Tað er eisini ein fyrimunur, um tú hevur kunnleika til triðja heimin og til menningarsamstarv. Persónlig førleikakrøv Tað er umráðandi, at tú trívist í einum arbeiði, ið kann vera krevjandi likamliga og sálarliga. Tað er eisini umráðandi, at tú ert tolin og dugir væl við fólki. Løn- og setanartreytir Lønin er 120.000 ISK um mánaðin, og er ætlað til uppihaldsútreiðslur og lummapening. Iceida rindar fyri ferð aftur og fram úr Føroyum og fyri útreiðslur og dagpening undir ferðing. Rindað verður eisini fyri innivist í starvslandinum, fyri ferðaútreiðslur í samband við starvið og fyri allar neyðugar tryggingar. Tann starvslesandi virkar annars undir teimum starvsreglum, ið galda fyri starvsfólk hjá Iceida í útlondum. Fleiri upplýsingar um starvið Vilt tú frætta meira um starvið, vend tær til Løgmansskrivstovuna, Gunvør Balle, tlf. 35 10 23. Far eisini inn á heimasíðuna www. iceida. is. Umsóknir Umsóknir við prógvum, lívrensli og møguligum viðmælum skulu sendast til: